Source: https://www.kik.ee/et/toetatav-tegevus/keskkonnateadlikkuse-programm-0
Timestamp: 2017-03-23 02:15:47+00:00
Document Index: 6477521

Matched Legal Cases: ['§ 8', '§ 8', '§ 8', '§ 8', '§ 8', '§ 8', '§ 7']

Keskkonnateadlikkuse programm | Keskkonnainvesteeringute Keskus
AvalehtToetatavad tegevusedKeskkonnateadlikkuse programm Content section
Viimati uuendatud 10.03.2017 Keskkonnaprogramm
KIK kuulutab välja 2017.a taotlusvooru, mille kogueelarve on 15 miljonit eurot. Taotluste esitamise tähtaeg on 27.veebruar 2017. Toetust saab taotleda 9 programmis ning vaid osade määruses nr 13 nimetatud tegevuste rahastamiseks. Tulenevalt keskkonnaministeeriumi ettepanekust ja KIKi nõukogu otsusest saab taotleda toetust järgmiste tegevuste rahastamiseks:
Vooru eelarve on 2,3 miljonit eurot.
Toetust saab taotleda määruse paragrahv 8 lõikes 3 punktides 1-3, paragrahvi 8 lõikes 4 punktides 1 - 2 ning paragrahvi 8 lõike 5 punktis 1 loetletud tegevuste rahastamiseks:
1. § 8 lg 3 täiskasvanute ja perede keskkonnasäästlike tarbimisharjumuste kujundamiseks või ökoloogilise tasakaalu tundmaõppimiseks toetatakse järgmisi tegevusi:
p 1) teavituskampaania korraldamine;
p 2) festivali, messi korraldamine, abikõlblik on kuni 50% projekti kogueelarvest;
p 3) loodusõhtu, -hommiku, -retke korraldamine, abikõlblik on kuni 50% projekti kogueelarvest.
2. § 8 lg 4 üldharidussüsteemi õpilastes keskkonnasäästlike tarbimisharjumuste kujundamiseks ja ökoloogilise tasakaalu tundmaõppimiseks toetatakse järgmisi tegevusi:
p 1) õppekäikude korraldamine aktiivõppeprogrammides osalemiseks loodus- või keskkonnahariduskeskuses või keskkonnakaitse- või keskkonnakasutusega seotud ettevõttes.Taotleja on projektis osalev haridusasutus või selle pidaja. 2017. a taotlusvoorus saab iga klass või lasteaiarühm toetust ühes õppeaastas üheks õppekäiguks. Projekti abikõlblik kulu on kohale- ja tagasisõit kokku kuni 300 eurot ühe klassi või lasteaiarühma kohta, aktiivõppeprogrammi maksumus ning projektijuhtimise kulu. Toetus ühe aktiivõppeprogrammi kohta on kuni 150 eurot.
p 2) kuni kolm õppepäeva kestva välipraktikumi laagri korraldamine gümnaasiumiõpilastele ning looduse valdkonna huvikooli õpilastele. Laagri läbiv teema käsitleb ökoloogilise tasakaalu tundmaõppimist. Abikõlblik kulu on 50% projekti kogueelarvest.
3. § 8 lg 5 keskkonnasäästlikke tarbimisharjumusi kujundavate ja ökoloogilise tasakaalu olemust selgitavate teabekandjate loomisel toetatakse järgmisi tegevusi:
p 1) meediatoote, ajutise näituse, trükise, m-lahenduse või keskkonnateadlikkust käsitleva uuringu loomine ja sihtrühmale kättesaadavaks tegemine. Muudatuste kirjeldus ja juhised taotlejale:
2017. a taotlusvoorus ei saa esitada taotluseid loodus- või keskkonnateemat käsitleva projekti elluviimiseks üldharidusasutuses vähemalt ühe õppeveerandi vältel (§ 8 lg 4 p 3) ning õppematerjalide ja -vahendite loomiseks ja soetamiseks loodus- ja keskkonnahariduskeskustesse (§ 8 lg 4 p 4).
Programmi eelarveliste vahendite piiratuse tõttu toetab KIK määruse § 8 lõikes 4 p 1 nimetatud tegevuse osas 2017/18 õppeaastas ühte õppekäiku või ühte aktiivõppeprogrammi. Toetus aktiivõppeprogrammi läbiviimiseks on kuni 150 eurot.
Haridusasutustel on võimalik mitteformaalse keskkonnajuhtimissüsteemi (roheline kool) välja töötamiseks ja rakendamiseks toetust taotleda keskkonnakorralduse programmist (määrus § 7 lg 3 p 3).
Keskkonnateadlikkuse programmi eesmärk
Eesmärk on toetada Eesti elanike keskkonnasäästlike tarbimisharjumuste kujundamist ning ökoloogilise tasakaalu tundmaõppimist.
Keskkonnateadlikkuse programmist toetatakse kolme tegevussuunda:
1. Täiskasvanute ja perede keskkonnasäästlike tarbimisharjumuste kujundamiseks või ökoloogilise tasakaalu tundmaõppimiseks toetatakse järgmisi tegevusi:
teavituskampaania korraldamine;
festivali, messi korraldamine, abikõlblik on kuni 50% projekti kogueelarvest;
loodusõhtu, -hommiku, -retke korraldamine, abikõlblik on kuni 50% projekti kogueelarvest.
Loe rohkem siit (pdf)
2. Üldharidussüsteemi õpilastes keskkonnasäästlike tarbimisharjumuste kujundamiseks ja ökoloogilise tasakaalu tundmaõppimiseks toetatakse järgmisi tegevusi:
õppekäikude korraldamine aktiivõppeprogrammides osalemiseks loodus- või keskkonnahariduskeskuses või keskkonnakaitse- või keskkonnakasutusega seotud ettevõttes. Taotleja on projektis osalev haridusasutus või selle pidaja. Iga klass või lasteaiarühm saab toetust ühes õppeaastas kuni kaheks õppekäiguks. Projekti abikõlblik kulu on kohale- ja tagasisõit kokku kuni 300 eurot ühe klassi või lasteaiarühma kohta, kuni kahe aktiivõppeprogrammi maksumus ning projektijuhtimise kulu. Toetus ühe aktiivõppeprogrammi kohta on kuni 150 eurot. Taotlus menetletakse lihtsustatud korra alusel, taotlusvoor kuulutatakse välja üks kord aastas;
kuni kolm õppepäeva kestva välipraktikumi laagri korraldamine gümnaasiumi õpilastele ning looduse valdkonna huvikooli õpilastele. Laagri läbiv teema käsitleb ökoloogilise tasakaalu tundmaõppimist. Abikõlblik kulu on 50% projekti kogueelarvest. Taotlus menetletakse lihtsustatud korra alusel, taotlusvoor kuulutatakse välja üks kord aastas;
Keskkonnaministeeriumi veebilehel prioriteetsena nimetatud loodus- või keskkonnateemat käsitleva projekti elluviimine üldharidusasutuses vähemalt ühe õppeveerandi vältel. Projekti kohustuslikud elemendid on teema seostamine kohalike ja globaalsete oludega, projektis osalejate käitumisharjumuste seostamine projekti teemaga, teema lõimitus eri eluvaldkondadega, koostööoskuse arendamine, projekti tulemuste visualiseeritud väljund ja selle esitlemine (projektides ei toetata õppekäike ja -laagreid);
üldharidussüsteemi õpilastele suunatud õppeprogrammide läbiviimiseks vajalike õppematerjalide ja -vahendite loomine ja soetamine loodus- ja keskkonnahariduskeskustesse. Abikõlblik kulu on kuni 50% projekti kogumaksumusest. Projekti kohustuslik lisa on täpne kirjeldus loodavate õppematerjalide või soetatavate õppevahendite kasutamise kohta: seotud tegevused, sihtrühm, kasutamise intensiivsus.
3. Keskkonnasäästlikke tarbimisharjumusi kujundavate ja ökoloogilise tasakaalu olemust selgitavate teabekandjate loomisel toetatakse järgmisi tegevusi:
meediatoote, ajutise näituse, trükise, m-lahenduse või keskkonnateadlikkuse alase uuringu loomine ja sihtrühmale kättesaadavaks tegemine; meediatoote loomine ja sihtrühmale kättesaadavaks tegemine keskkonnaministeeriumi veebilehel nimetatud tingimustel.
Iga projekti taotlus saab vastata ainult ühele konkreetsele määruse punktile. Kindlasti tasub kahtluste ja küsimuste puhul konsulteerida KIKi keskkonnateadlikkuse programmispetsialistiga.
Keskkonnateadlikkuse programmis ootame projekte eeskätt teemadel:
teavitustegevused, mille juures on oluline, et jagatavaid teadmisi saab päriselus kasutada ning on olemas võimalus oma käitumis- või tarbimisharjumusi muuta;
elurikkuse kaitses on fookuses ökosüsteemi teenuste ehk looduse hüvede tutvustamine ning looduskaitseliste tegevuste mõtestamine. Samuti Eesti looduse väärtustamine ja seosed, mis näitavad, kui palju me elurikkusest sõltume;
keskkonnasäästlik tarbimine, kus fookuses on jäätmete tekke vähendamine ning seeläbi loodusvarade säästlikum kasutamine.
Prioriteetsete projektiteemadega saab tutvuda Keskkonnaministeeriumi lehel.
Üldharidussüsteemi õpilaste keskkonnateadlikkuse suurendamist toetatakse kahel viisil: lihtsustatud ja tavapärase korra alusel
Lihtsustatud korra alusel saab toetust:
aktiivõppeprogrammide osalemiseks loodus- või keskkonnahariduskeskuses või õppekäikude korraldamiseks keskkonnakasutusega seotud ettevõttes;
praktikumilaagri korraldamiseks gümnaasiumi astme ning looduse valdkonna huvikooli õpilastele.
Aktiivõppeprogrammides osalemiseks saab toetust taotleda vaid kool (lasteaed) või koolipidaja, kellel on senisest suurem võimalus ja vastutus õppeprogramme valida. Ühte taotlusse saab sisestada õppeprogrammidel osalemise mitmele erinevale klassile. Koolipidajal on võimalus esitada ühisprojekt mitme oma piirkonna kooli klasside tarbeks. Eeldatavalt on õppekäigud vajalikud koolis omandatud teadmiste kinnistamiseks või teabe kogumiseks keskkonnaprojektide raames. Kuni 10% ulatuses projekti maksumusest on abikõlblik ka projekti juhtimine, ehk lisatöö, mis tekib õpetajale seoses projekti logistilise poole jm korraldamisega. KIK toetab kuni kahe aktiivõppeprogrammi läbiviimist klassi või lasteaiarühma kohta õppeaastas. Transpordikulu ülempiir on 300 eurot klassi/rühma kohta kahe õppekäigu peale kokku ning toetus ühe õppeprogrammi kohta kuni 150 eurot. Praktikumilaagrite puhul on abikõlblikud kõik laagri korraldamiseks vajalikud kulud, sh toitlustamine, samas kaetakse KIK-st projekti kogumaksumusest ainult kuni 50%. Toitlustamise kulu on abikõlblik ainult omaosalusest. Laagrite puhul hinnatakse laagri õpieesmärgi seadmist, sh teema loodusteaduslikku käsitlust, õpieesmärgi saavutamiseks valitud tegevuste tõhusust ning eelarve optimaalsust. Gümnaasiumiõpilastele saab toetust taotleda kool või koolipidaja, huvikooli pidaja saab toetust taotleda ainult oma loodusvaldkonna huviringi õpilastele. Huvikool peab olema registreeritud hariduse infosüsteemis www.ehis.ee ja tal peab olema looduse suuna õppekava.
Õpilaste õppekäikude ja praktikumilaagrite korraldamiseks saab toetust taotleda ainult I taotlusvoorus ning lihtsustatud korras.
Tavapärase korra alusel saab toetust: loodus- või keskkonnateemat käsitleva projekti elluviimiseks haridusasutuses teemal (edaspidi „keskkonnaprojekt“), mis on nimetatud olulisena Keskkonnaministeeriumi kodulehel (Keskkonnateadlikkuse alamlehel, rubriigis „KIK-i keskkonnateadlikkuse programm“);
Keskkonnaprojektide elluviimine haridusasutuses peab tutvustama projektis osalejatele keskkonnasäästliku tarbimise põhimõtteid ja mõtestama elurikkuse kaitset järgmiselt:
säästev tarbimine – jäätmete tekke vähendamine, jäätmete liigiti kogumise mõtestamine, tekkivate jäätmete kasutussevõtt pidades silmas jäätmehierarhia kõrgemaid astmeid;
elurikkuse kaitse – ökosüsteemiteenuste ehk looduse hüvede tutvustamine ja selle kaudu looduskaitseliste tegevuste mõtestamine, Eesti looduse tundmaõppimine ja väärtustamine.
Keskkonnaprojektil peab olema sõnastatud õpieesmärk. Projekti erinevad tegevused peavad olema omavahel loogiliselt seotud ja otseselt vajalikud projekti eesmärgi saavutamiseks. Kohustuslik on siduda õppija eale kohaselt kohalikud ja globaalsed olud, samuti projektis osalejate käitumisharjumused projekti teemaga, keskkonnateema lõimitus majandus- ja kultuurivaldkondadega, koostööoskuse arendamine, projekti visualiseeritud väljund, mida esitletakse. Keskkonnaprojekt peab vältama haridusasutuses vähemalt ühe õppeveerandi. Õppekäike ja õppelaagreid kooliprojektide raames ei toetata.
Keskkonnaprogrammist saavad toetust taotleda kohalikud omavalitsused, äriühingud, keskkonnakaitsega tegelevad asutused või avalik-õiguslikud juriidilised isikud. Õppekäikude või praktikumilaagri korraldamiseks saavad keskkonnateadlikkuse programmis lihtsustatud korras taotleda toetust üldhariduskoolid (lasteaiad) või koolipidajad. Millal taotlus esitada?
Alates 2011. aastast toimub taotluste sisestamine ainult läbi elektroonilise andmebaasi KIKAS. Kes on abiks ja nõustavad?
Taotluse esitamisel tekkivate küsimuste korral abistavad taotlejaid KIKi maakondlike esinduste projektispetsialistid ja konkreetsete valdkondadega tegelevad programmispetsialistid, kelle kontaktid leiab SIIT.
Taotluse koostamise juhendid, kohustuslikud lisad, eelarve ja kuludeklaratsiooni näidise ning finantsprognoosi vormi leiate selle lehe paremalt küljelt dokumentide juurest. Sihtfinantseerimise leping
Juhendi sihtfinantseerimislepingu sõlmimiseks, juhendi sihtfinantseerimise lepingu sõlmimimiseks KIKASes, sihtfinantseerimislepingu (maksmisega toetuse saajale), sihtfinantseerimislepingu (maksmisega teostajale), sihtfinantseerimislepingu (riigieelarvelised asutused), loetelu sihtfinantseerimislepingu kohustuslikest lisadest, kaasrahastamise lepingu, eelarve ja kuludeklaratsiooni näidise leiate selle lehe paremalt küljelt dokumentide juurest. Keskkonnaprogrammi väljamaksed
Väljamaksetetaotluse esitamise juhendi, väljamaksetaotluse vormi, kuludeklaratsiooni vormi, osalejate nimekirja ja tehtud tööde üleandmis-vastuvõtmise aktide näidised leiate selle lehe paremalt küljelt dokumentide juurest. Keskkonnaprogrammi aruandlus
Aruande kohustuslikud lisad, akti näidise, osalejate nimekirja näidise, tööajatabeli näidise, sõiduaruande näidise, eelarve ja kuludeklaratsiooni näidise, programmide osalejate ja transpordi arvutuse, kuludeklaratsiooni vormi ja tehtud tööde üleandmis-vastuvõtmise aktide näidised leiate selle lehe paremalt küljelt dokumentide juurest. Toetustele viitamise kord
Teavitamiseks on mitu võimalust ning nende kasutamine sõltub projekti olemusest ning teavituskeskkonnast. Vajaliku ülevaate teavitamise võimalustest saab keskkonnaprogrammi toetusele viitamise juhendist. Toetustele viitamise käsiraamatu, tänutahvlite näidised, eestikeelse KIK logo (pdf), estikeelse horisontaalse KIK logo (pdf), eestikeelse KIK logo (png) leiate selle lehe paremalt küljelt dokumentide juurest.
Ulvi Tuisk Programmispetsialist (keskkonnaprogramm) Telefon: 627 4180 E-post: ulvi.tuisk@kik.ee DOKUMENDID TÄITMISEKS
Finantseerimise kord Lisa 1 Abikõlblikud kulutused Taotlemise protsess
Toetuse taotlemine üldhariduskoolidele ja lasetaedadele 2017. a. avatud taotlusvoorust Lisa 7 Taotluse kohustuslikud lisad Lisa 14 Programmide osalejate ja transpordi arvutus Lisa 9 näidis 5 Eelarve ja kuludeklaratsiooni näidis Lisa 12 Finantsprognoosi vorm Sihtfinantseerimisleping
Juhend sihtfinantseerimislepingu sõlmimiseks Juhend sihtfinantseerimise lepingu sõlmimimiseks KIKASes Lisa 4 Sihtfinantseerimisleping (maksmisega toetuse saajale) Lisa 4 Sihtfinantseerimisleping (maksmisega teostajale) Lisa 11 Sihtfinantseerimisleping (riigieelarvelised asutused) Lisa 5 Loetelu sihtfinantseerimislepingu kohustuslikest lisadest Lisa 6 Kaasrahastamise leping Lisa 9 näidis 5 Eelarve ja kuludeklaratsiooni näidis Väljamaksed ja aruanne
Juhend väljamaksetetaotluse esitamiseks KIKASes Lisa 8 Aruande kohustuslikud lisad Lisa 9 näidis 1 Akti näidis Lisa 9 näidis 2 Osalejate nimekirja näidis Lisa 9 näidis 3 Tööajatabeli näidis Lisa 9 näidis 4 Sõiduaruande näidis Lisa 9 näidis 5 Eelarve ja kuludeklaratsiooni näidis Lisa 9 näidis 1 Tehtud tööde üleandmis-vastuvõtmise aktide näidised Toetustele viitamine
Toetustele viitamise käsiraamat Tänutahvlite näidised Eestikeelne KIK logo (pdf) Eestikeelne horisontaalne KIK logo (pdf) Eestikeelne KIK logo (png) ÕIGUSAKTID
Keskkonnatasude seadus Keskkonnaministri määrus EDULOOD